
Méltóság és demokrácia - az emberi jog megjelenése a rendszerváltás törvénykezésében 1988-89

Magyarországon a rendszerváltozás békésen zajlott le, tárgyalások útján, s ebben nagy szerepe volt a Kulcsár Kálmán vezette Igazságügyi Minisztériumnak és az NKA-tárgyalásokon résztvevő szakértőknek. Nekik köszönhető, hogy a rendszerváltás tartalmai kérdéseinek jogi szabályai a kerekasztal-tárgyalásokon dőltek el. Kulcsár és munkatársai egyrészt a jogalkotás magas színvonalú szakértői voltak, egyfelől technokraták, másfelől a demokratikus értékek és intézményrendszer mellett elkötelezett kompromisszum kész politikusok. Az MSZMP-nek ez a reformszárnya tette lehetővé, hogy a Nemzeti Kerekasztal-tárgyalások megegyezéssel zárultak, s megalkották a kereteit az új demokrácia intézményrendszerének és a szabad választásoknak.



